Zendžano provincija

Zendžano provincija () – provincija Irano šiaurės vakaruose. Administracinis centras – Zendžanas.

 Geografija 

Provincija įsikūrusi Irano Azerbaidžano istoriniame regione. Paviršius kalnuotas. Temperatūros svyruoja nuo 32 °C vasarą iki -27 °C žiemą. Svarbiausia upė – Zendžanas.

 Gyventojai 

Dauguma krašto gyventojų yra azerbaidžaniečiai. Taip pat yra persų, kurdų, tatų.

Didžiausi miestai (2016 m.):
 Zendžanas – 430,8 tūkst. gyventojų
 Abharas – 99,2
 Choremdarė – 55,3
 Keidaras – 34,9

 Administracinis suskirstymas 

Provincija padalinta į 7 šahrestanus:
 Abharo šahrestanas
 Edžrudo šahrestanas
 Chodabandės šahrestanas
 Choramdarės šahrestanas
 Zendžano šahrestanas
 Taromo šahrestanas
 Mahnešano šahrestanas

 Šaltiniai 

Kategorija:Irano provincijos